ได้มีโอกาสไปตรวจอสุจิที่แลปมาผลปรากฏว่า ปริมาตร อยู่ที่ 1.2 ml ซึ่งน้อยกว่าปกติ (ตรวจครั้งแรก) ถ้ากรณี มันไม่ถึง 1.5 ml แบบต้องกลับไปตรวจอีกรอบหรือปล่าวครับจากผลอื่น ๆPH = 8Total Conc. 72.23 M/mlMotility = 45.81 %Progessive = 41.62 %
สวัสดีค่ะ โดยปกติแล้ว ปริมาณของน้ำอสุจิในเพศชายที่หลั่งออกมานั้น ควรจะอยู่ที่ประมาณ 2-5 มิลลิลิตร และไม่ควรน้อยกว่า 1.5 มิลลิลิตร หรือ 5.5 มิลลิลิตรการมีน้ำอสุจิที่หลั่งออกมาแต่ละครั้งน้อยกว่า 1.5 มิลลิลิตรนั้นอาจหมายถึงการมีน้ำอสุจิที่น้อยกว่าปกติ ส่งผลให้มีตัวอสุจิน้อยกว่าปกติ และอาจทำให้มีบุตรได้ยากได้ แต่อย่างไรก็ตามปริมาณของน้ำอสุจิอาจขึ้นอยู่กับความถี่ในการหลั่ง ผู้ที่มีการหลั่งอสุจิบ่อยครั้งอาจส่งผลให้ปริมาณน้ำอสุจิลดน้อยลง ในทางกลับกัน หากไม่มีการหลั่งอสุจิเป็นเวลานานอาจทำให้น้ำอสุจิมีปริมาณมากก็ได้เช่นกันควรกลับไปพบแพทย์ที่ดูแลเพื่อปรึกษาอีกครั้ง หากเป็นภาวะมีบุตรยาก ควรพาไปตรวจทั้งสามีและภรรยา เพื่อหาสาเหตุที่เป็นไปได้จากทั้งสองฝั่ง เบื้องต้นรักษาสุขภาพทั่วไปให้แข็งแรง ออกกำลังกายสม่ำเสมอ รับประทานอาหารที่มีประโยชน์ จำกัดการดื่มแอลกอฮอล์ งดการสูบบุหรี่ ไม่ใช้สารเสพติด ซึ่งเหล่านี้อาจเป็นปัจจัยให้มีบุตรยากด้วยได้